Document ID: 32006R1138

NARIADENIE KOMISIE (ES) č. 1138/2006
z 26. júla 2006,
ktorým sa mení a dopĺňa nariadenie (ES) č. 990/2006, pokiaľ ide o množstvá, na ktoré sa vzťahujú stále verejné súťaže na vývoz obilnín v držbe intervenčných agentúr členských štátov
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 1784/2003 z 29. septembra 2003 o spoločnej organizácii trhu s obilninami (1), a najmä na jeho článok 6,
keďže:
(1)
Nariadením Komisie (ES) č. 990/2006 (2) sa vyhlásili stále verejné súťaže na vývoz obilnín v držbe intervenčných agentúr členských štátov.
(2)
Prijatie ponúk v rámci niektorých z týchto verejných súťaží malo v niektorých členských štátoch za následok vyčerpanie takmer celého množstva, ktoré mali hospodárske subjekty k dispozícii. Vzhľadom na vysoký dopyt zaznamenaný v posledných týždňoch a situáciu na trhu je vhodné poskytnúť v príslušných členských štátoch nové množstvá tak, že sa príslušným intervenčným agentúram povolí zvýšenie množstva ponúknutého do verejnej súťaže a určeného na vývoz. Toto zvýšenie sa musí týkať pšenice obyčajnej vo výške 500 000 ton v Maďarsku, 36 487 ton na Slovensku a 15 863 ton v Českej republike.
(3)
Nariadenie (ES) č. 990/2006 by sa preto malo zodpovedajúcim spôsobom zmeniť a doplniť.
(4)
Opatrenia stanovené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
Príloha I k nariadeniu (ES) č. 990/2006 sa nahrádza znením prílohy k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 26. júla 2006

Labels: 3
17
18